Astrele au pregătit noi provocări pentru zodii, unele fiind mai norocoase, iar altele mai puțin. Toate previziunile despre dragoste, bani sau job, în horoscopul zilnic.
Berbec: Încă de la primele ore ale dimineții vei fi cam nemulțumit, fără un motiv anume. Ai dori să lămurești unele neînțelegeri mai vechi, iar ocaziile nu se vor lăsa prea mult așteptate. Calitățile tale vor ieși în evidență într-un cerc mai larg de cunoștințe, ceea ce ți-ar putea aduce noi simpatii. Popularitatea în rândul persoanelor de sex opus va crește simțitor.
Taur: Veți avea unele controverse cu persoana iubită, fără, însă, ca acestea să vă deterioreze relația. Suspiciunile tale se vor demonstra în scurt timp neîntemeiate, așa că ar fi bine să ți le cenzurezi. Ar fi de dorit să ai un regim alimentar echilibrat căci ai putea avea probleme de sănătate. În cazul în care partenerul de suflet dorește să plece într-o călătorie nu te opune.
Gemeni: Interesul pentru chestiunile sentimentale este peste nivelul obișnuit, entuziasmul sentimental va atinge limita superioară. Relația cu o persoană de sex opus de la serviciu ar putea căpăta noi dimensiuni. Nu este momentul pentru a lua decizii în chestiunile mai deosebite. Dacă dorești să pleci la drum, verifică-ți cu atenție mijlocul de transport.
Rac: Alături de partenerul de suflet ai putea pune la punct planuri pentru îmbunătățirea situației financiare. Oricum, chiar dacă nu este prea romantic, de discuții pe teme pecuniare nu vei scăpa în această zi. Ar fi bine să-ți dedici cât mai mult din timpul tău liber ființei iubite. Oricum, șansa de a petrece clipe plăcute în compania acesteia nu va lipsi.
Leu: Implicarea în activități intelectuale îți va permite să te remarci. La slujbă reușești să fii eficient, ceea ce te-ar putea ajuta să-ți îmbunătățești situația financiară. Relația cu partenerul de viață va fi ceva mai agitată și nu este cazul să te implici în discuții în contradictoriu. Orice risc asumat îți poate aduce neplăceri serioase.
Fecioară: Unele nemulțumiri mai vechi se vor rezolva, ceea ce te va face să fii mai relaxat, mai înțelegător. Ești ceva mai romantic, mai implicat în relația ta de dragoste, ceea ce te poate ajuta să te bucuri de aprecierea partenerului. N-ar fi exclus ca acesta să aibă un câștig bănesc oarecum neașteptat, căruia îi vei găsi cu rapiditate o întrebuințare.
Balanță: Nu te apuca de mai multe treburi o dată, căci nu vei reuși să finalizezi mai nimic. N-ar fi rău să apelezi și la sprijinul familiei. Sentimentele tale sunt foarte profunde, dar ești cam impulsiv și din acest motiv ai putea avea neînțelegeri cu ființa iubită. Pe de altă parte, sentimentele tale sunt confuze, așa că nu este indicat să faci schimbări în această direcție.
Scorpion: Starea de neliniște, de agitație ce te-a caracterizat o bună bucată de vreme tinde să se accentueze. Nu reușești să îți canalizezi energia spre scopuri concrete, ceea ce te face să obosești mai repede decât în mod obișnuit. Activitățile sociale te vor face mai optimist, mai ales că îți vor da posibilitatea să obții un sprijin neașteptat pentru unul din proiectele tale mai vechi.
Săgetător: De muncă multă nu vei scăpa nici în această perioadă. Este posibil să apară situații noi, cu care nu te vei descurca prea ușor, dar cum nimic nu se dovedește a fi urgent, nu ai de ce să intri în panică. Inspirația te-ar putea ajuta mult în acest domeniu. Energia fizică este la limita superioară și ar fi bine să ți-o canalizezi spre activități practice, care îți vor aduce satisfacții.
Capricorn: Din punct de vedere sentimental ai toate motivele să fii mulțumit. Farmecul de care dispui îți va permite să faci o excelentă impresie persoanelor de sex opus. N-ar fi exclus ca partenerul să aibă o realizare de care vă veți bucura împreună. În ceea ce privește cheltuielile pe care le ai în plan, acestea vor declanșa dezbateri aprinse în familie.
Vărsător: Va trebui să iei o decizie, care te va obliga la o analiză amănunțită a tuturor aspectelor pe care le implică. Neatenția și superficialitatea te pot costa mult în viitorul apropiat. Ar fi de dorit să nu te implici în activități ce vizează o reușită imediată și mai ales să dai dovadă de prudență. Activitățile intelectuale te vor ajuta să-ți pui în valoare calitățile mentale.
Pești: Sentimentele tale vor fi mai puternice în această perioadă. Vei fi, însă, ceva mai subiectiv, așa că ar fi bine să nu iei decizii fără o matură chibzuință în această direcție. Călătoriile te vor avantaja din punct de vedere sentimental și nu numai. Cineva din familie ar putea avea o realizare de care se va bucura întregul clan.